

ΕΛΛΗΝΙΚΗ ΔΗΜΟΚΡΑΤΙΑ Κομοτηνή, 22 Ιουλίου 2025

ΔΗΜΟΣ ΚΟΜΟΤΗΝΗΣ

Διεύθυνση: Πλ. Γ.Βιζυηνού 1

ΚΟΜΟΤΗΝΗ, 69133

Τηλ. 2531352419

Fax: 2531352490

Ε-mail:grtypoukomotinis@gmail.com

**ΔΕΛΤΙΟ ΤΥΠΟΥ**

**Ολοκληρώθηκε η αναβάθμιση αύλειων χώρων διδακτηρίων του Δήμου Κομοτηνής**

Ολοκληρώθηκε το έργο «ΛΕΙΤΟΥΡΓΙΚΗ ΑΝΑΒΑΘΜΙΣΗ ΑΥΛΕΙΩΝ ΧΩΡΩΝ ΤΩΝ ΔΙΔΑΚΤΗΡΙΩΝ ΤΟΥ ΔΗΜΟΥ ΚΟΜΟΤΗΝΗΣ», προϋπολογισμού 1.336.955,34 ευρώ, συμπεριλαμβανομένου του Φ.Π.Α. 24% που αφορούσε 19 σχολεία της πρωτοβάθμιας και δευτεροβάθμιας εκπαίδευσης στην Κομοτηνή και σε οικισμούς. Συγκεκριμένα, έγιναν εργασίες ανακατασκευής γηπέδων μπάσκετ, βόλεϊ και ποδοσφαίρου και επεξεργασία των ασφαλτοστρωμένων επιφανειών στις αυλές σχολικών μονάδων. Επίσης, έγινε αλλαγή φθαρμένων μπασκετών, ορθοστατών βόλεϊ και τερμάτων ποδοσφαίρου. Σε ορισμένα διδακτήρια πραγματοποιήθηκε αντικατάσταση σιδηρών κιγκλιδωμάτων από κιγκλιδώματα γαλβανιζέ και σε άλλα έγινε χρωματισμός αυτών. Στις όψεις των κτιρίων τοποθετήθηκαν προβολείς led 80 Watt, για να επιτευχθεί μείωση της ενεργειακής κατανάλωσης.

Οι λειτουργικές παρεμβάσεις αφορούσαν στα παρακάτω σχολεία:

* 2ο, 3ο, 5ο, 6ο, 9ο, 10ο, 12ο Δημοτικό Σχολείο Κομοτηνής. Δημοτικά Σχολεία Ροδίτη, Αιγείρου, Κοσμίου, Φαναρίου.
* 2οκαι 3ο Γυμνάσιο Κομοτηνής. 1ο Γενικό Λύκειο και 2ο ΕΠΑΛ Κομοτηνής. 2ο και 3ο Λύκειο Κομοτηνής. 1ο ΕΠΑΛ Κομοτηνής. Ειδικό Σχολείο Υφαντών Ε.Ε.Ε.Ε.Κ. Μουσικό Γυμνάσιο – Λύκειο Κομοτηνής.

Ο Δήμαρχος Κομοτηνής, Ιωάννης Γκαράνης δήλωσε: «Αξιοποιώντας τη χρηματοδότηση από το ΠΕΠ ΑΜ-Θ σχεδιάσαμε και υλοποιήσαμε μια σειρά παρεμβάσεων στις σχολικές αυλές διδακτηρίων του Δήμου Κομοτηνής. Οι υποδομές στις σχολικές μονάδες είναι ένα κρίσιμο ζήτημα για τη Δημοτική Αρχή που αγωνίζεται κάτω από αντίξοες οικονομικά συνθήκες και σοβαρές ελλείψεις προσωπικού στη Διεύθυνση Τεχνικών Υπηρεσιών.

Συνεχίζουμε τον σχεδιασμό, στοχεύοντας στην αξιοποίηση κάθε δυνατού χρηματοδοτικού εργαλείου με γνώμονα την ασφάλεια των παιδιών, των διδασκόντων και όλου του προσωπικού, τη λειτουργικότητα των κτιρίων και την προστασία του περιβάλλοντος με παρεμβάσεις εξοικονόμησης ενέργειας.

Ζητούμε από όλους τους συμπολίτες μας, κατά τους θερινούς μήνες να σεβαστούν τον χώρο του σχολείου έχοντας στο μυαλό τους ότι είναι το δεύτερο σπίτι τους».